techiaith/cofnodycynulliad_en-cy huggingface dataset:
English: I do think the inquiry needs to be sooner rather than later. I don't think it's ducking scrutiny; I'm sure the spotlight will be very firmly on all four nations. I don't think I can add anything in relation to the First Minister's view to what I said in my answers to Andrew R.T. Davies. Clearly, within Wales, we've done a review. The health Minister has led, within her department - or officials have led within her department - when we look at what happened in the first wave, and then obviously in the second wave currently. But I don't think, for the reasons I've stated already, a Wales-specific inquiry is - . But I certainly don't think it's ducking scrutiny.
Welsh: Rwy'n credu bod angen cynnal yr ymchwiliad yn weddol fuan. Nid wyf i'n credu bod hynny yn osgoi craffu; rwy'n siŵr y bydd y sylw yn gadarn iawn ar bob un o'r pedair gwlad. Nid wyf i'n meddwl y gallaf i ychwanegu unrhyw beth o ran barn y Prif Weinidog at yr hyn a ddywedais yn fy atebion i Andrew R.T. Davies. Yn amlwg, yng Nghymru, rydym ni wedi cynnal adolygiad. Mae'r Gweinidog iechyd wedi arwain, o fewn ei hadran hi - neu mae swyddogion wedi arwain o fewn ei hadran hi - pan edrychwn ni ar yr hyn a ddigwyddodd yn y don gyntaf, ac yna yn amlwg yn yr ail don ar hyn o bryd. Ond nid wyf i'n credu, am y rhesymau yr wyf i wedi eu datgan eisoes, bod ymchwiliad penodol i Gymru - . Ond yn sicr nid wyf i'n credu bod hynny yn osgoi craffu.
English: You want it sooner rather than later, but let me be clear: in refusing a Welsh-specific inquiry, you're effectively agreeing to that delay, and the spotlight on what has happened in Wales will be inevitably weakened with having that spotlight trying to be shone, with equal forensic detail, right across the UK. We need to answer questions about what's happening in Wales. Two days ago, the Royal College of Nursing joined with the GMB and others to call on the Scottish Government to launch a separate Scottish inquiry - the same principles there. If calls for a separate Welsh investigation were made by prominent bodies whose mission is to represent the interests of health and care workers and patients here, what would your message be to them?
Welsh: Rydych chi ei eisiau yn weddol fuan, ond gadewch i mi fod yn eglur: trwy wrthod ymchwiliad penodol i Gymru, rydych chi'n cytuno i bob pwrpas â'r oedi hwnnw, ac mae'n anochel y bydd y sylw ar yr hyn sydd wedi digwydd yng Nghymru yn gwanhau o geisio cyfeirio'r sylw hwnnw, gyda'r un manylder fforensig, ledled y DU gyfan. Mae angen i ni ateb cwestiynau am yr hyn sy'n digwydd yng Nghymru. Ddeuddydd yn ôl, ymunodd y Coleg Nyrsio Brenhinol â'r GMB ac eraill i alw ar Lywodraeth yr Alban i lansio ymchwiliad ar wahân ar gyfer yr Alban - yr un egwyddorion yn y fan yna. Pe byddai galwadau am ymchwiliad ar wahân ar gyfer Cymru yn cael eu gwneud gan gyrff blaenllaw sydd â'r genhadaeth o gynrychioli buddiannau gweithwyr iechyd a gofal a chleifion yma, beth fyddai eich neges iddyn nhw?
English: As I say, I don't think I can say any more. The First Minister made it very clear that he thinks a UK inquiry is the best, for the interdependencies that I've just explained. I don't think you can ever accuse the First Minister, or any other of my ministerial colleagues, of not being open to scrutiny. We sat all last year. When the UK Government didn't sit, we were sitting; you were able to scrutinise every single Minister. I'm assuming that when this inquiry is running - and I know that the First Minister believes that it shouldn't be something that's kicked into the long grass; obviously, people need answers. But at the moment the focus of all Governments is dealing with the pandemic. We know what's coming down the road, don't we? We are seeing a significant increase in the number of cases of the virus at the moment. So, I'm afraid I haven't got anything further to add around the UK four-nation inquiry that the First Minister has agreed to.
Welsh: Fel y dywedais, nid wyf i'n credu y gallaf i ddweud unrhyw beth arall. Fe'i gwnaed yn eglur iawn gan y Prif Weinidog ei fod yn credu mai ymchwiliad y DU gyfan sydd orau, ar gyfer y rhyngddibyniaethau yr wyf i newydd eu hesbonio. Nid wyf i'n credu y gallwch chi byth gyhuddo'r Prif Weinidog, nac unrhyw un arall o'm cyd-Weinidogion, o beidio â bod yn agored i graffu. Eisteddasom drwy'r llynedd. Pan nad oedd Llywodraeth y DU yn eistedd, roeddem ni'n eistedd; roeddech chi'n gallu craffu ar bob un Gweinidog. Rwy'n tybio, pan fydd yr ymchwiliad hwn yn cael ei gynnal - a gwn fod y Prif Weinidog yn credu na ddylai fod yn rhywbeth sy'n cael ei roi o'r neilltu; yn amlwg, mae angen atebion ar bobl. Ond ar hyn o bryd mae pwyslais pob Llywodraeth ar ymdrin â'r pandemig. Rydym ni'n gwybod beth sy'n dod i lawr y ffordd, onid ydym ni? Rydym ni'n gweld cynnydd sylweddol yn nifer yr achosion o'r feirws ar hyn o bryd. Felly, mae arnaf i ofn nad oes gen i unrhyw beth arall i'w ychwanegu ynghylch ymchwiliad pedair gwlad y DU y mae'r Prif Weinidog wedi cytuno iddo.
English: There's nothing wrong in having an inquiry looking at how the interdependency worked. You say I can't accuse the Welsh Government of avoiding scrutiny on this. Let me make it abundantly clear: I am accusing Welsh Government of avoiding the deepest possible scrutiny on this by rejecting a Welsh-only investigation. The figures out today we've heard being referred to already, about the quarter of COVID deaths in Wales resulting from infections that definitely or probably were sourced in hospital - that alone surely merits a Wales-specific inquiry. Early in the pandemic, I asked the Welsh Government to listen to pleas from Welsh doctors and allied health professionals to roll out widespread mask wearing in hospitals - calls that were, remarkably, resisted at the time. Well, today, some of the same doctors and health workers will ask the Welsh Government in an open letter to immediately set up a Welsh-specific COVID handling investigation, to properly scrutinise decisions taken so that lessons can be learnt right now. Your Government has rightly said that you will follow the science when making decisions. Will you now follow the advice of these doctors?
Welsh: Nid oes dim byd o'i le ar gael ymchwiliad yn edrych ar sut yr oedd y rhyngddibyniaeth yn gweithio. Rydych chi'n dweud na allaf i gyhuddo Llywodraeth Cymru o osgoi craffu ar hyn. Gadewch i mi ei gwneud hi'n gwbl eglur: rwy'n cyhuddo Llywodraeth Cymru o osgoi'r craffu mwyaf trwyadl posibl ar hyn drwy wrthod ymchwiliad Cymru yn unig. Mae'r ffigurau a gyhoeddwyd heddiw yr ydym ni wedi clywed cyfeiriadau atyn nhw eisoes, am y ffaith fod chwarter y marwolaethau COVID yng Nghymru o ganlyniad i heintiau a ddaliwyd yn bendant neu fwy na thebyg yn yr ysbyty - siawns bod hynny ar ei ben ei hun yn deilwng o ymchwiliad sy'n benodol i Gymru. Yn gynnar yn y pandemig, gofynnais i Lywodraeth Cymru wrando ar bledion gan feddygon a gweithwyr proffesiynol perthynol i iechyd yng Nghymru i gyflwyno trefn gwisgo masgiau eang mewn ysbytai - galwadau a wrthwynebwyd, yn rhyfeddol, ar y pryd. Wel, heddiw, bydd rhai o'r un meddygon a gweithwyr iechyd yn gofyn i Lywodraeth Cymru mewn llythyr agored sefydlu ymchwiliad ymdrin â COVID penodol i Gymru ar unwaith, er mwyn craffu yn briodol ar benderfyniadau a wnaed fel y gellir dysgu gwersi nawr. Mae eich Llywodraeth wedi dweud, a hynny'n briodol, y byddwch chi'n dilyn yr wyddoniaeth wrth wneud penderfyniadau. A wnewch chi nawr ddilyn cyngor y meddygon hyn?
English: I'm not aware of the letter to which you refer. I am assuming it's addressed to the First Minister and the First Minister will obviously respond to that. But just let me say that the NHS in Wales has worked incredibly hard throughout this pandemic, and we as a Government have done all we can to support them - if you think about the millions and millions and millions of pieces of PPE we ensured were in our hospitals and were in our care homes. In relation to 'Will we follow the advice of the Welsh doctors?', I don't know who these doctors are, I don't know anything about that letter, but I know, as always, that any letter the FM receives, he will respond to it.
Welsh: Nid wyf yn ymwybodol o'r llythyr yr ydych chi'n cyfeirio ato. Rwy'n tybio ei fod wedi ei gyfeirio at y Prif Weinidog a bydd y Prif Weinidog yn amlwg yn ymateb i hynny. Ond gadewch i mi ddweud bod y GIG yng Nghymru wedi gweithio yn eithriadol o galed drwy gydol y pandemig hwn, ac rydym ni fel Llywodraeth wedi gwneud popeth o fewn ein gallu i'w gynorthwyo - os meddyliwch chi am y miliynau ar filiynau ar filiynau o ddarnau o gyfarpar diogelu personol y gwnaethom ni sicrhau eu bod nhw yn ein hysbytai ac yn ein cartrefi gofal. O ran 'A wnawn ni ddilyn cyngor meddygon Cymru?', dydw i ddim yn gwybod pwy yw'r meddygon hyn, nid wyf i'n gwybod dim am y llythyr hwnnw, ond rwy'n gwybod, fel bob amser, y bydd y Prif Weinidog yn ymateb i unrhyw lythyr y mae'n ei dderbyn.
English: Diolch. We published our tourism recovery plan, 'Let's Shape the Future', earlier this year. The plan outlines an approach to partnership working to reconstruct a resilient future for our visitor economy. Financial support packages and a return to proactive Visit Wales marketing will support the sector through the coming months.
Welsh: Diolch. Cyhoeddwyd ein cynllun adfer twristiaeth, 'Dewch i Lunio'r Dyfodol', yn gynharach eleni. Mae'r cynllun yn amlinellu dull o weithio mewn partneriaeth i ailadeiladu dyfodol cadarn i'n heconomi ymwelwyr. Bydd pecynnau cymorth ariannol a dychwelyd at farchnata rhagweithiol Croeso Cymru yn cynorthwyo'r sector drwy'r misoedd nesaf.
English: I'm pleased to hear you talking about a resilient future for the sector, because tourism is a key sector for us in north Wales, as it is in other parts of Wales, of course. But striking that right balance between tourism that brings benefits to our community and too much tourism, which brings negative impact, where the local infrastructure can't cope with the demand placed on it, is a crucial issue. Having seen the impact of too much tourism in certain areas of north Wales over the past 12 months, having that broader debate on what we want from tourism is very important - that national conversation about to what benefit and to what purpose we want to develop the sector. So, would you agree with me that it's important to hold that debate before we create a new national park in north Wales, which could, of course, lead to repeating some of the problems in terms of overtourism that we've seen in north Wales?
Welsh: Dwi'n falch eich bod chi'n sôn am sicrhau dyfodol cydnerth i'r sector, oherwydd wrth gwrs mae twristiaeth yn sector gwbl allweddol i ni yng ngogledd Cymru, fel mae e mewn rhannau eraill, wrth gwrs. Ond mae cael y cydbwysedd cywir yna rhwng twristiaid sy'n dod â budd i'n cymunedau ni, a gordwristiaeth, sy'n dod ag effeithiau negyddol, lle mae'r isadeiledd lleol yn methu dygymod â'r galw, yn rhywbeth gwbl allweddol. Ar ôl gweld effaith tipyn o ordwristiaeth mewn rhai ardaloedd o ogledd Cymru dros y flwyddyn ddiwethaf, mae cael y drafodaeth ehangach yna ynglŷn â beth rŷm ni eisiau ei gael allan o dwristiaeth yn bwysig - y sgwrs genedlaethol ynglŷn ag at fudd pwy ac at ba bwrpas ŷn ni eisiau tyfu'r sector. Felly, a fyddech chi'n cytuno â fi ei bod hi'n bwysig cynnal y drafodaeth honno cyn mynd ati i greu parc cenedlaethol newydd arall yng ngogledd Cymru a allai, wrth gwrs, arwain at ailadrodd rhai o'r problemau o safbwynt gordwristiaeth rŷm ni eisoes yn eu gweld yn y gogledd?
English: Thank you. You raise a very important point around balance. I should say that the new national park was in the Labour Party manifesto on which we were elected in May. I have to say, and I'm sure Llyr will agree with this, certainly on the doorstep, it was something that people wanted to talk about, so I think people are excited about it. But you are absolutely right; we do need to get that balance. Certainly, I think, last summer, and perhaps at the beginning of the pandemic as well, we did see - . In Snowdonia, for instance, I know there were issues around people wanting to walk. It was really important that we had that behavioural campaign, Addo. It's been very welcomed by the sector in encouraging positive public behaviour, so that we can reopen our tourism sector in a safe way. I think that will also support responsible tourism as we come into the summer period now. And, as I say, we've got the proactive Visit Wales marketing campaigns. They're on hand to support the sector over the coming months too.
Welsh: Diolch. Rydych chi'n codi pwynt pwysig iawn am gydbwysedd. Dylwn i ddweud bod y parc cenedlaethol newydd ym maniffesto'r Blaid Lafur y cawsom ni ein hethol ar ei sail ym mis Mai. Mae'n rhaid i mi ddweud, ac rwy'n siŵr y bydd Llyr yn cytuno â hyn, yn sicr ar garreg y drws, roedd yn rhywbeth yr oedd pobl eisiau sôn amdano, felly rwy'n credu bod pobl yn teimlo cyffro ynglŷn ag ef. Ond rydych chi yn llygad eich lle; mae angen i ni sicrhau'r cydbwysedd hwnnw. Yn sicr, rwy'n credu, yr haf diwethaf, ac efallai ar ddechrau'r pandemig hefyd, fe wnaethom ni weld - . Yn Eryri, er enghraifft, gwn fod problemau yn ymwneud â phobl a oedd eisiau cerdded. Roedd yn bwysig iawn i ni gael yr ymgyrch ymddygiadol honno, Addo. Mae'r sector wedi ei chroesawu yn fawr i annog ymddygiad cyhoeddus cadarnhaol, fel y gallwn ni ailagor ein sector twristiaeth mewn ffordd ddiogel. Rwy'n credu y bydd hynny hefyd yn cefnogi twristiaeth gyfrifol wrth i ni ddod i gyfnod yr haf nawr. Ac, fel y dywedais, mae gennym ni ymgyrchoedd marchnata rhagweithiol Croeso Cymru. Mae hwythau wrth law i gefnogi'r sector dros y misoedd nesaf hefyd.
English: Minister, one of the concerns that have been raised with me by tourism and hospitality businesses has been the lack of financial support for those businesses whose staff are required to self-isolate - often very small businesses indeed. For example, I had a pub in my own constituency recently where one member of staff tested positive for the coronavirus and, as a result, all of the members of staff then had a contact message to say that they needed to self-isolate. That meant that that business had to then close for the duration of the self-isolation period and had no income. It had to cancel all of its bookings. And yet, there is no financial support available for businesses in those circumstances. What consideration will the Welsh Government give to creating some sort of safety net for businesses that are in that particular position, particularly those small businesses like tourism operators and hospitality businesses in my constituency that have been affected in this way?
Welsh: Gweinidog, un o'r pryderon a godwyd gyda mi gan fusnesau twristiaeth a lletygarwch fu'r diffyg cymorth ariannol i'r busnesau hynny y mae'n ofynnol i'w staff hunanynysu - busnesau bach dros ben yn aml. Er enghraifft, roedd gen i dafarn yn fy etholaeth fy hun yn ddiweddar lle y profodd un aelod o staff yn bositif ar gyfer y coronafeirws ac, o ganlyniad, cafodd bob aelod o'r staff neges gyswllt wedyn i ddweud bod angen iddyn nhw hunanynysu. Roedd hynny'n golygu bod yn rhaid i'r busnes hwnnw gau wedyn drwy gydol y cyfnod hunanynysu ac nad oedd ganddo incwm. Roedd yn rhaid iddo ganslo ei holl archebion. Ac eto, nid oes cymorth ariannol ar gael i fusnesau o dan yr amgylchiadau hynny. Pa ystyriaeth y gwnaiff Llywodraeth Cymru ei rhoi i greu rhyw fath o rwyd diogelwch i fusnesau sydd yn y sefyllfa benodol honno, yn enwedig y busnesau bach hynny fel gweithredwyr twristiaeth a busnesau lletygarwch yn fy etholaeth i yr effeithiwyd arnyn nhw fel hyn?
English: I think that's a very important point, because we want people to self-isolate, don't we, so it is really important that we are able to support them as best we can. Obviously, north Wales businesses have received a significant amount of funding, particularly from the unique-to-Wales economic resilience fund. I'm not aware of any discussions that the Minister for Economy is having in relation to that, but I'm sure he's in the Chamber to hear your comments.
Welsh: Rwy'n credu bod hwnnw yn bwynt pwysig iawn, oherwydd rydym ni eisiau i bobl hunanynysu, onid ydym ni, felly mae'n bwysig iawn ein bod ni'n gallu eu cynorthwyo cystal ag y gallwn. Yn amlwg, mae busnesau'r gogledd wedi cael swm sylweddol o gyllid, yn enwedig o'r gronfa cadernid economaidd unigryw i Gymru. Nid wyf i'n ymwybodol o unrhyw drafodaethau y mae Gweinidog yr Economi yn eu cael ynglŷn â hynny, ond rwy'n siŵr ei fod yn y Siambr i glywed eich sylwadau.
English: Minister, you'll be aware of the importance of the heritage tourism sector to north Wales. It's vitally important in a number of areas in Clwyd South, including in Llangollen and in Brymbo. Minister, could you commit to ensuring that the Welsh Government remains committed to investing in the heritage tourism sector so that future jobs can be sustained and that more jobs can be created?
Welsh: Gweinidog, byddwch yn ymwybodol o bwysigrwydd y sector twristiaeth treftadaeth i'r gogledd. Mae'n hanfodol bwysig mewn nifer o ardaloedd yn Ne Clwyd, gan gynnwys yn Llangollen ac ym Mrymbo. Gweinidog, a allech chi ymrwymo i sicrhau bod Llywodraeth Cymru yn parhau i fod yn ymrwymedig i fuddsoddi yn y sector twristiaeth treftadaeth fel y gellir cynnal swyddi yn y dyfodol ac y gellir creu mwy o swyddi?
English: Thank you. Obviously, I'm very aware of the outstanding industrial heritage that we have in our part of north-east Wales and right across north Wales. I'm sure you're aware that officials in Cadw have been a key part of the group that's been looking at the nomination for the slate landscape of north-west Wales. It's been nominated as a world heritage site and I understand that there's a decision either later this month or certainly next month. If it's considered by UNESCO to be so, it will be very successful in joining the Pontcysyllte aqueduct and canal in your own constituency as a second industrial world heritage site, and we certainly wish them well with that. In relation to Brymbo, I have visited the ironworks heritage site - again, that's in your constituency - and we've been involved in close negotiations about allowing the release of funding to support them. We've also been working with local volunteers on educational resources to promote the industrial heritage in Greenfield Valley, just over the border from us in Flintshire.
Welsh: Diolch. Yn amlwg, rwy'n ymwybodol iawn o'r dreftadaeth ddiwydiannol eithriadol sydd gennym ni yn ein rhan ni o'r gogledd-ddwyrain ac ar draws y gogledd i gyd. Rwy'n siŵr eich bod chi'n ymwybodol bod swyddogion Cadw wedi bod yn rhan allweddol o'r grŵp sydd wedi bod yn edrych ar yr enwebiad ar gyfer tirwedd lechi'r gogledd-orllewin. Mae wedi cael ei enwebu fel safle treftadaeth y byd ac rwy'n deall y bydd penderfyniad naill ai yn ddiweddarach y mis hwn neu'n sicr y mis nesaf. Os bydd UNESCO o'r farn ei fod, bydd yn llwyddiannus iawn gan ymuno â thraphont ddŵr a chamlas Pontcysyllte yn eich etholaeth eich hun fel ail safle diwydiannol treftadaeth y byd, ac rydym ni'n sicr yn dymuno'n dda iddyn nhw gyda hynny. O ran Brymbo, rwyf i wedi ymweld â safle treftadaeth y gwaith haearn - unwaith eto, mae hwnnw yn eich etholaeth chi - ac rydym ni wedi bod yn rhan o drafodaethau clos ynghylch caniatáu rhyddhau cyllid i'w cefnogi. Rydym ni hefyd wedi bod yn gweithio gyda gwirfoddolwyr lleol ar adnoddau addysgol i hyrwyddo'r dreftadaeth ddiwydiannol yn Nyffryn Maes Glas, ychydig dros y ffin oddi wrthym ni yn sir y Fflint.
English: We are improving the A40 between Llanddewi Velfrey and Redstone Cross. The contractor has commenced on site, carrying out preparatory ecological and ground investigation survey works. For this financial year, we have also provided over £5.5 million to Carmarthenshire and £3.7 million to Pembrokeshire councils via our local transport fund.
Welsh: Rydym ni'n gwella'r A40 rhwng Llanddewi Felffre a Chroes Redstone. Mae'r contractwr wedi dechrau ar y safle, gan wneud gwaith arolygu ecolegol ac ymchwilio tir paratoadol. Ar gyfer y flwyddyn ariannol hon, rydym ni hefyd wedi darparu dros £5.5 miliwn i Gyngor Sir Gaerfyrddin a £3.7 miliwn i Gyngor Sir Penfro drwy ein cronfa drafnidiaeth leol.
English: Diolch, Trefnydd. I was pleased to hear you mention the A40 bypass at Llanddewi Velfrey, and I was pleased to have reassurance from the Deputy Minister for Climate Change that, despite the Government's announcement last month of the pause on road building, this project will go ahead. However, while the Deputy Minister has assured me of diggers on the ground, I and locals in Carmarthen West and South Pembrokeshire near the project are unable to see where these diggers are operating. Would it be possible for you to let us know where the operation is currently being undertaken so that I can reassure those constituents of mine that this project will be completed at its earliest opportunity?
Welsh: Diolch, Trefnydd. Roeddwn i'n falch o'ch clywed chi'n sôn am ffordd osgoi'r A40 yn Llanddewi Felffre, ac roeddwn i'n falch o gael sicrwydd gan y Dirprwy Weinidog Newid Hinsawdd y bydd y prosiect hwn yn mynd rhagddo, er gwaethaf cyhoeddiad y Llywodraeth fis diwethaf am yr oedi i adeiladu ffyrdd. Fodd bynnag, er bod y Dirprwy Weinidog wedi fy sicrhau ynghylch cloddwyr ar lawr gwlad, nid wyf i na'r bobl leol yng Ngorllewin Caerfyrddin a De Sir Benfro sydd yn ymyl y prosiect yn gallu gweld lle mae'r cloddwyr hyn yn gweithredu. A fyddai'n bosibl i chi roi gwybod i ni ym mhle y mae'r gwaith yn cael ei wneud ar hyn o bryd fel y gallaf i roi sicrwydd i'm hetholwyr y bydd y prosiect hwn yn cael ei gwblhau cyn gynted â phosibl?
English: Certainly, my briefing tells me that there are excavators on the ground - Alun Griffiths (Contractors) Ltd entered into the contract in the middle of last month - but I will certainly ask the Minister to write to you with the specific location.
Welsh: Yn sicr, mae fy mhapurau briffio yn dweud bod cloddwyr ar lawr gwlad - ymrwymodd Alun Griffiths (Contractors) Ltd i'r contract ganol fis diwethaf - ond byddaf yn sicr yn gofyn i'r Gweinidog ysgrifennu atoch gyda'r lleoliad penodol.